open-index/open-wikipedia-markdown huggingface dataset:
Ruotsin historialliset pääalueet

**Ruotsin historialliset pääalueet** (, vanhemmassa kielenkäytössä *Sveriges hufvuddelar*) ovat Ruotsin maakunnista muodostuvia maantieteellisiä kokonaisuuksia. Pääalueilla ei sellaisinaan ole enää vuosisatoihin ollut hallinnollista merkitystä, mutta niihin viitataan usein arkipuheessa, historiasta tai paikallisidentiteetistä keskusteltaessa ja käytännön yhteyksissä kuten säätiedotuksissa.

Ruotsi jaetaan nykyään kolmeen pääalueeseen, jotka ovat **[[Götanmaa]]** (ruotsiksi *Götaland*), **[[Sveanmaa]]** (*Svealand*) ja **[[Norlanti]]** (*Norrland*).

Pääalueitten nimien taustalla ovat muinaisskandinaavisten heimojen svealaisten ja gööttien asuinalueet sekä näistä heimoista muodostuneen Ruotsin valtakunnan laajentuminen toisaalta pohjoiseen ja toisaalta itään. Koska Norlanti on ulkoapäin määritelty kokonaisuus ja eroaa siten Svean- ja Götanmaasta, on norlantilaisten puheenparteen vastapainoksi syntynyt svean- ja götanmaalaisia tarkoittava halventava yhteisnimitys *sörlänning* eli "etelämaalainen". Skandinaavinen asutus levisi syvemmälle Norlantiin vasta 1300-luvulla jolloin ruotsalaiset asuttivat Medelpadin ja Ångermanlandin.

Pääalueitten rajat ovat historian kuluessa vaihdelleet jonkin verran. Esimerkkejä:
* Ruotsalainen asutus levisi 1300-luvulla pohjoiseen, jolloin Medelpadin ja Ångermanland asutettiin.
*Nykyisen Götanmaan maakunnista neljä (Skåne, Blekinge, Halland ja Bohuslän) liitettiin Tanskasta Ruotsiin vasta Roskilden rauhassa vuonna 1658.
* Haminan rauhaan vuoteen 1809 saakka Norlannin katsottiin ulottuvan selvästi Pohjanlahden itäpuolelle. Koska Ruotsin ja Novgorodin, sittemmin Venäjän, välinen raja oli harvaan asutussa pohjoisessa pitkiä aikoja kiistanalainen ja Norlanti lakkasi olemasta hallinnollinen kokonaisuus vuonna 1645, ei Norlannin ja Itämaan, sittemmin Suomen, välinen rajakaan ollut ainakaan kaikkina aikoina selkeästi määritelty.
* Värmlanti siirtyi vuonna 1815 Götan hovioikeuden alaisuudesta Svean hovioikeuden alaisuuteen, minkä muutoksen myötä Värmlannin katsotaan tulleen osaksi Sveanmaata.

## Pääalueiden väestö ja pinta-ala
Seuraavassa taulukossa on esitetty koko Ruotsin ja sen historiallisten pääalueiden väkiluvut, maapinta-alat ja väestötiheydet:

Götanmaa on asukasluvultaan selvästi suurin ja siellä asuu lähes puolet Ruotsin väestöstä. Sveanmaalla on vähemmän asukkaita (siitä huolimatta siellä on maan pääkaupunki Tukholma), mutta pinta-alaltaan Sveanmaa ja Götanmaa ovat melko samansuuruiset. Myös keskimääräisessä väestötiheydessä ei ole suurta eroa. Norlannissa asuu vain 12&nbsp;% Ruotsin väestöstä, mutta se kattaa 59&nbsp;% Ruotsin pinta-alasta, joten väestötiheys jää paljon alhaisemmaksi kuin eteläisemmissä Götanmaalla ja Sveanmaalla.

## Katso myös
*Ruotsin maakunnat
*Suomen historialliset maakunnat

## Lähteet

## Kirjallisuutta
*

## Aiheesta muualla
* SCB Regina Web Map (kartta Ruotsin aluejaoista)
The Original Bootlegs

**The Original Bootlegs** on yhdysvaltalaisen laulaja-lauluntekijä Tori Amosin kokoelmaboksi vuodelta 2005. Se sisältää kuusi livealbumia.

## Sisältö
Kappaleet nauhoitettiin *Original Sinsuality Tour* - kiertueella  keväällä ja *Summer of Sin* -kiertueella kesällä 2005. Kiertueilla markkinoitiin albumia *[[The Beekeeper (albumi)|The Beekeeper]]* (2005). *The Original Bootlegs* sisältää live-materiaalia kuudesta eri konsertista Yhdysvalloissa ja Isossa-Britanniassa. Amosin omien kappaleiden lisäksi kokoelmalla on useita cover-versioita muiden artistien kappaleista. 

## Julkaisu
Jokainen konsertti julkaistiin aluksi erikseen kahden CD:n pakkauksina ja digitaalisina latauksina. Ensimmäiset kaksi albumia *Auditorium Theatre, Chicago, IL 4/15/05* ja *Royce Hall Auditorium, Los Angeles, CA 4/25/05* julkaistiin 30. elokuuta 2005.

Niitä seurasivat *Paramount Theatre, Denver, CO 4/19/05* ja *Manchester Apollo, Manchester, UK 6/5/05* 4. lokakuuta. Lokakuun julkaisut nousivat Yhdysvalloissa Billboardin internetalbumien listalle.

Viides albumi *Hammersmith Apollo, London, UK 6/4/05* ilmestyi 15. marraskuuta. Se esiintyi myös internetalbumien listalla. Viimeinen albumi *B of A Pavilion, Boston, MA 8/21/05* ilmestyi 6. joulukuuta. 
 
*The Original Bootlegs* julkaistiin 12 CD:n boksina kaikkien albumien ilmestyttyä. Nimestään huolimatta se ei ole bootleg vaan Epic Recordsin ja Sonyn virallinen julkaisu. Konsertit on julkaisu myöhemmin suoratoistopalveluissa.

## Livealbumit

## Kappaleet
Kaikki kappaleet säv. ja san. Tori Amos, paitsi jos mainittu.

### Auditorium Theatre, Chicago, IL 4/15/05

### Royce Hall Auditorium, Los Angeles, CA 4/25/05

### Paramount Theatre, Denver, CO 4/19/05

### Manchester Apollo, Manchester, U.K. 6/5/05

### Hammersmith Apollo, London, U.K. 6/4/05

### B of A Pavilion, Boston, MA 8/21/05

## Listasijoitukset

## Lähteet

## Aiheesta muualla
* The Original Bootlegs Discogs-sivustolla
* The Original Bootlegs AllMusic-sivustolla
Negroponte

**Negroponte** (”Musta silta”) voi viitata seuraaviin paikkoihin tai henkilöihin:

* Chalkída (antiikin Khalkis), Euboian saaren pääkaupunki Kreikassa. Negroponte oli venetsialaisten kaupungille antama nimitys.
* Euboia, venetsialaiset nimittivät myös koko Euboian saarta Negroponteksi.
* John Negroponte, yhdysvaltalainen diplomaatti ja entinen tiedustelupalvelun johtaja. 
* Nicholas Negroponte, yhdysvaltalainen tietojenkäsittelytieteilijä.
Knäred

**Knäred** on taajama ja entinen kunta Laholmin kunnassa Hallandin läänissä noin 20 kilometriä itään Laholmista. Knäredin kirkko on rakennettu vuonna 1854. Tammikuussa 1613 Ruotsin ja Tanskan välinen Kalmarin sota päättyi paikkakunnalla solmittuun Knäredin rauhaan. Taajaman asukasluku vuonna 2010 oli 1&nbsp;088.

Knäredin kunta liitettiin Laholmin kuntaan vuonna 1974.

## Väestönkehitys

## Lähteet

## Aiheesta muualla
* Laholmin kunnan sivut Knäredistä
Koarvikodds

**Koarvikodds** () on Muotkatunturin erämaa-alueen korkein tunturi ja Inarin kunnan kolmanneksi korkein tunturi. Koarvikoddsin korkeus on 590 metriä merenpinnasta.

## Katso myös
* Luettelo Suomen korkeimmista kohdista

## Lähteet

## Aiheesta muualla

*  Luontoon.fi/Muotkatunturin erämaa-alue 
*  Vaellustarinoita
Dave Edler

**David Delmar ”Dave” Edler** (s. 5. elokuuta 1956 Sioux City, Iowa) on yhdysvaltalainen pappi ja republikaanipuolueen poliitikko sekä entinen baseballpelaaja. Hän oli enimmäkseen kolmantena pesämiehenä Seattle Mariners -seurassa vuosina 1980–1983. Seura varasi hänet vuonna 1978. Lisäksi Edler pelasi yliopistotasolla Washington State Cougarsissa. Peliuransa aikana hän kärsi alkoholi- ja huumeongelmista.

Ongelmista toipumista edesauttoi Edlerin kokema uskonnollinen herätys. Hän on toiminut valmennustehtävissä sekä toimintansa nuoriin kohdistavassa kristillisessä Young Life -järjestössä ja on nykyisin pastorina Yakima Foursquare Churchissa. Tammikuussa 2006 hänestä tuli washingtonilaisen Yakiman kaupungin pormestari kahden valtuustossa vietetyn vuoden jälkeen.

## Lähteet

## Aiheesta muualla
* Baseball-reference.com
Nykyaikainen viisiottelu olympialaisissa

**[[Nykyaikainen viisiottelu]]** on ollut mukana **[[Olympialaiset|kesäolympialaisten]]** ohjelmassa Tukholman vuoden 1912 olympialaisista lähtien. Laji luotiin nimenomaan kesäolympialaisia varten, kun nykyaikaisen olympialiikkeen alullepanija, paroni Pierre de Coubertin, innostui antiikin Kreikan olympialaisten viisiottelusta, jossa oli mitelty sen ajan sotilaallisissa taidoissa. Antiikin viisiotteluun kuuluivat kiekonheitto, keihäänheitto, pituushyppy, stadionjuoksu ja paini. Coubertin kehitti nykyaikaisen viisiottelun, jonka oli tarkoitus mitata ratsuväkisotilaalle hyödyllisiä taitoja. Lajeiksi valikoituivat ratsastus, miekkailu, pistooliammunta, uinti ja maastojuoksu.

Nykyaikaisen viisiottelun kilpailutapa on muuttunut useasti olympiahistorian aikana. Suurin muutos tapahtui Atlantassa 1996, kun kilpailu typistettiin yhden päivän mittaiseksi. Vuonna 2009 nykyaikainen viisiottelu muuttui käytännössä neliotteluksi, kun ammunta ja maastojuoksu yhdistettiin ampumajuoksuksi. Tässä muodossa nykyaikainen viisiottelu esiintyi olympialaisissa ensi kerran Lontoossa 2012.
Nykyisin olympialaisten nykyaikaisessa viisiottelussa kilpaillaan vain yksilökilpailussa, joka on ohjelmassa sekä miehillä että naisilla. Miesten yksilökilpailu on ollut mukana aina, mutta naiset pääsivät kilpailemaan ensimmäisen kerran vasta Sydneyssä vuonna 2000. Lisäksi vuosina 1952–1992 kilpailtiin miesten joukkuekilpailussa. 1950-luvulle asti nykaikaisen viisiottelun olympiaurheilijat olivat sotilaita, mutta sittemmin laji avautui kaikkien harjoitettavaksi.

Perinteisesti vahvimpia maita olympialaisisten nykyaikaisessa viisiottelussa ovat olleet Unkari, Ruotsi ja Neuvostoliitto.

## Tapahtumat

## Mitalitaulukko

## Menestyneimmät urheilijat

 

 
 

 
 
 
 

## Lähteet
ATA

**ATA** voi tarkoittaa:
* Antarktis, maakoodi ATA
* ATA-liitäntä, vanha tietokoneliitäntä
* Air Transport Auxiliary, toisen maailmansodan aikainen brittiläinen järjestö
* Atlantic Treaty Association, 37 kansallisen Atlantti-Seuran kattojärjestö
Give ’Em Enough Rope

**Give 'Em Enough Rope** on brittiläisen The Clashin marraskuussa 1978 julkaisema albumi. Levyn tuottajana toimi Sandy Pearlman ja se oli The Clashin ensimmäinen albumi, jossa rumpalina toimi Topper Headon. Levyltä julkaistiin singlet kappaleista *Tommy Gun* ja *English Civil War*.

Kriitikot ja yhtyeen fanit ottivat levyn hyvin vastaan. Esimerkiksi TIME ja Rolling Stone -lehdet nimesivät levyn ilmestyessään vuoden albumiksi.

## Kappaleet
Kaikki kappaleet ovat Joe Strummerin ja Mick Jonesin sanoittamia ja säveltämiä jos muuta ei mainita. Kaikki sovitukset ovat The Clashin yhteisiä.

### A-puoli
#
#
#
#
#

### B-puoli
#
#
#
#
#

## Lähteet
Jarkko Laiho

**Jarkko Laiho** (s. 30. tammikuuta 1964 Pudasjärvellä) on entinen suomalainen jääkiekkoilija.

Laiho pelasi urallaan 254 ottelua SM-liigassa vuosina 1985–92, kaikki HIFK:n paidassa. Viimeisellä liigakaudellaan HIFK vuokrasi niukasti peliaikaa saaneen Laihon Ranskan pääsarjan Rouenille, joka etsi vahvistusta joukkueeseensa Euroopan Cupin karsintaturnausta varten. Rouenin paidassa Laiho pelasi kaksi sarjapeliä ja kolme Euroopan Cupin peliä ennen paluutaan HIFK:hon.

Liigauransa jälkeen Laiho edusti Joensuun Kiekko-Poikia I-divisioonassa sekä Ours de Villard-de-Lansia että Epinalia Ranskan kakkossarjatasolla ennen paluutaan Suomeen. Laihon ura päättyi  Pitäjänmäen Tarmon riveissä vuonna 1998. Pelaajauransa jälkeen Laiho on toiminut HIFK:n juniorivalmennuksessa.

## Joukkueet
* Jäähonka: 1981–1982  	  	  	 
* HIFK Hockey: 1985–1992
* Karhu-Kissat: 1992
* Rouen HE : 1992
* Jokipojat : 1992–1994
* Ours de Villard-de-Lans 1994–1995
* IC Épinal : 1995–1996
* PiTa Helsinki : 1996–1998

## Lähteet

## Aiheesta muualla
*Jarkko Laiho Eurohockey.netissä
Ononjoen taistelu

**Ononjoen taistelu** käytiin keisari Yonglen johtamien kiinalaisten ja prinssi Bunyashirin johtamien mongolien välillä Ononjoen varrella 15. kesäkuuta 1410.

## Tausta
Nelivuotisen sisällissodan jälkeen prinssi Zhu Distä tuli Ming-dynastian kolmas keisari. Hän otti hallitsijanimekseen ikuista onnea tarkoittavan sanan Yongle. Mongolien ja kiinalaisten välit kiristyivät, sillä ennen keisariuttaan Yongle oli käynyt sotia mongoleita vastaan. Vuonna 1409 Yongle yritti hieroa rauhaa mongoleiden kanssa ja laittoi lähettiläs Kuo Tsin matkaan neuvottelemaan sopimuksesta kansojen välille. Sen sijaan Bunyashiri ja hänen neuvonantajansa mongolipäällikkö Arutai haastoivat Kiinan jatkamaan taistelua tappamalla lähettilään. Yongle lähetti kenraali Chiu Fun johtaman suuren rangaistusretkikunnan matkaan. Aiemmissa sodissa kokemusta kerännyt keisari varoitti Chiu Futa suhtautumasta ylimielisesti viholliseen, mutta turhaan. Mongolit ottivat selvän voiton kiinalaisista Kerulenjoen taistelussa 23. syyskuuta 1409. Vaikka tappioita ei kertynyt paljoa joukkojen määrään nähden Chiu Fu surmattiin.

## Ononjoen taistelu
Tämän jälkeen Yongle näki viisaaksi johtaa seuraava taistelu itse. Talvella 1409 hän alkoi muodostaa uutta armeijaa, ja maaliskuussa 1410 siihen kuului jo yli 100&nbsp;000 miestä. Joissakin lähteissä vahvuudeksi on mainittu jopa 300&nbsp;000 miestä. Tarvikkeita ja ruokaa kuljetti 30&nbsp;000 vankkurin kuormasto. Yongle marssitti armeijansa Kerulenin pohjoisille rannoille. Lähestyessään vihollista hän huomasi mongolien joukkojen olevan järjestäytymättömiä. Prinssi Bunyashiri yritti järjestää yhteistä operaatiota kiinalaisia vastaan, mutta kun Arutai sai tietää Yonglen armeijan suuresta koosta hän pakeni joukkoineen itään. Yonglen ja Bunyashirin joukot kohtasivat Ononjoen varrella 15. kesäkuuta 1410. Taistelussa keisari Yongle tuhosi mongolien pääjoukon ja Bunyashiri onnistui pakenemaan länteen pienen osaston kanssa. 

## Taistelun jälkeen
Bunyashiristä ei ollut enää sotilaallista uhkaa ja hänet surmasi kilpaileva mongolisotaherra Mahmūd kaksi vuotta myöhemmin. Yonglen armeija jatkoi marssimista Arutain perässä. Yongle lähetti neuvottelijoita tiedustelemaan mahdollista antautumista. Kiinalaisten kirjoitusten mukaan Arutai olisi ollut halukas luovuttamaan, mutta hänen soturinsa kieltäytyivät. Toinen mongolijohtajista kohtasi oman tappionsa Jing Luzhenin taistelussa heinäkuussa 1410. Yongle onnistui rauhoittamaan maansa pohjoisrajan, mutta vain hetkeksi, sillä toinen mongoliheimo, Oiratit muodostivat nyt uuden uhan.

## Lähteet
* 
* 
* 

### Viitteet
Nicolas Kiefer

**Nicolas Kiefer** (s. 5. heinäkuuta 1977 Holzminden) on saksalainen entinen ammattilaistennispelaaja. Hän oli parhaimmillaan ATP-maailmanlistalla neljäs. Hän voitti kuusi ATP-kaksinpeliturnausta ja kolme ATP-nelinpeliturnausta.

Kiefer kertoi uran päättymisestä joulukuussa 2010.

Wimbledonin tennisturnauksessa 1997 Kiefer selviytyi ensimmäistä kertaa Grand Slam -turnauksen puolivälieriin. Neljännellä kierroksella hän voitti silloisen maailmanlistan kuutosen Jevgeni Kafelnikovin, mutta hävisi puolivälierissä Todd Woodbridgelle erin 6–7(7), 6–2, 0–6, 4–6. Vuonna 2000 Yhdysvaltain avoimissa Kiefer selviytyi myös puolivälieriin. Turnauksen neljännellä kierroksella hän voitti silloisen maailmanlistan kolmosen Magnus Normanin lukemin 6–2, 6–7(3), 6–1, 6–3. Puolivälierissä hän hävisi Marat Safinille lukemin 5–7, 6–4, 6–7(5), 3–6.

Ateenan olympialaisissa 2004 Kiefer voitti olympiahopeaa nelinpelissä yhdessä parinsa Rainer Schüttlerin kanssa. Välierissä he voittivat Mahesh Bhupathin ja Leander Paesin erälukemin 6–2, 6–3. Loppuottelussa he hävisivät Fernando Gonzálezille ja Nicolás Massúlle lukemin 2–6, 6–4, 6–3, 7–6(7), 6–4. Australian avoimissa 2006 Kiefer selviytyi välieriin saakka. Puolivälierissä hän voitti Sébastien Grosjeanin, mutta välierissä hän hävisi Roger Federerille lukemin 3–6, 7–5, 0–6, 2–6.

## Lähteet
* Nicolas Kieferin verkkosivut
* Nicolas Kieferin pelaajaprofiili ATP:n verkkosivuilla 
### Viitteet
Rukoileva kirkko

**Rukoileva kirkko. Rukoushetket kirkon perinteen mukaisesti** on suomalainen luterilainen hetkirukouskirja, josta on kaksi eri laitosta, 1978 ja 1996.

*Rukoileva kirkko* ilmestyi ensimmäisen kerran 1978 kirkkoherra Matti Aaltosen toimittamana professori Martti Parvion aloitteesta ja hänen opastamanaan. Se pohjautuu ruotsalaiseen epäviralliseen hetkirukouskirjaan *Den svenska tidegärden*. Aiemmin samalla nimellä oli ilmestynyt vuonna 1950 Lauri Apajalahden toimittamana yksinkertaisempi rukouskirja, joka sisälsi kirkkovuotta seuraten yhden liturgisen rukoushetken joka päivälle.

Aaltosen toimittama *Rukoilevan kirkon* ensimmäinen laitos sisältää yhden viikon kierrossa arkipäiville neljä rukoushetkeä (*laudes*, *ad sextam*, *[[Iltajumalanpalvelus|vesper]]* ja *[[Kompletorio|completorium]]*) ja sunnuntaille kahdeksan (*ad matutinam*, *laudes*, *ad primam*, *ad tertiam*, *ad sextam*, *ad nonam*, *vesper* ja *completorium*). Lisäksi se sisältää aineiston kirkkovuoden juhlille, sekä apostolien ja evankelistojen muistopäivät, pyhän Ansgarin, pyhän Henrikin, pyhän Birgitan, Martti Lutherin ja Mikael Agricolan muistopäivät, kirkon vihkimisen muistopäivän, vainajien muiston, sekä valmistautumisen messuun ja yksityisen ripin kaavan. 

*Rukoilevasta kirkosta* julkaistiin vuonna 1996 toinen, uudistettu laitos, jossa huomioitiin virsikirjan ja raamatunkäännöksen vaihtuminen sekä tuolloin käynnissä ollut jumalanpalvelusuudistus. Uudempaan laitokseen on lisätty vielä toisen viikon kierto ja sävelmät. Sen toimitti edelleen Matti Aaltonen, Osmo Vatasen ja Seppo Suokunnaksen avustuksella. Päivittäisten rukoushetkien määrä on supistettu neljään, matutina on säilytetty jouluyönä ja pääsiäisyönä. Myös muistopäiviin on tehty lisäyksiä ja muutoksia.

Matti Aaltonen on toimittanut myös SLEY:n 1992 julkaiseman yksinkertaisemman rukouskirjan *Rukoileva koti*. 

## Lähteet
Televisiosota

**Televisiosota** tarkoittaa sotaa, joka uutisoidaan laajasti television välityksellä. Termi liitetään vahvasti Vietnamin sotaan, jota pidetään toistaiseksi puhtaimpana televisiosotana.

Televisio tuli Yhdysvalloissa koteihin 1950-luvulla. Tuolloin Yhdysvallat kävi Korean sotaa, mutta siitä uutisoitiin pääosin perinteisesti esimerkiksi elokuvanäytösten uutiskatsauksissa. 1960-luvun puoliväliin mennessä, kun Yhdysvallat alkoi lähettää entistä enemmän joukkoja Vietnamiin, televisio oli levinnyt laajalti varsinkin länsimaihin. Televisioidut uutiset tavoittivat yhä suurempia yleisöjä. Uudet pienentyneet ja kestävät kamerat sallivat kuvaajien mennä lähemmäksi varsinaisia tapahtumia ja uusi tietotekniikka mahdollisti entistä nopeamman tiedonvälityksen.

Nykyisin sodissa pyritään valvomaan ja sensuroimaan uutisia. Reporttereita otetaan myös vangeiksi. Samalla kuitenkin sosiaalinen media on tehnyt sodan vaikeammin sensuroitavaksi.

## Vietnam-kanava

Kun laajamittainen sota alkoi, olivat sekä välineet että yleisö valmiina. Ensimmäiset televisiokuvat tuhansien kilometrien päässä käytävästä sodasta saavuttivat laajat katsojaluvut Yhdysvalloissa. Samalla alkoi televisioyhtiöiden ja kanavien keskinäinen taistelu katsojista. Kaikki kykenevät lähettivät omat kuvausryhmänsä Vietnamiin. Yhdysvaltain armeija ei ollut osannut varautua tiedottamisen nopeaan ja valtavaan kasvuun, eikä sillä ollut kokemusta television sensuroinnista. Armeija huolehti vain sotasalaisuuksien säilymisestä. Niinpä lähinnä nuoret sotakuvaajat ja sotakirjeenvaihtajat saivat vapaat kädet. Tutkivan journalismin hengessä he eivät epäilleet osoittaa myös sodan julmia kasvoja sekä Yhdysvaltojen joukkojen raakuuksia. Tammikuussa 1968 alkanutta Tet-hyökkäystä pidetään sodan käännekohtana. Vaikka Etelä-Vietnamin kansallisen vapautusrintaman *Viet Kongin* ja Pohjois-Vietnamin armeijan operaatio kävi kalliiksi aloittajilleen ja päätyi Yhdysvaltojen johtaman liittouman sotilaalliseen voittoon, näki kymmenien miljoonien kokoinen yhdysvaltalaisyleisö sodan läheltä, kun kommunistisissit hyökkäsivät Yhdysvaltain lähetystöön Saigonissa. Sodan vastaiset protestit alkoivat. Ne merkitsivät lopulta sodan päättymistä Yhdysvaltojen ja Etelä-Vietnamin hallituksen tappioon.

Yhdysvaltain asevoimat ottivat opikseen Vietnamista. Nykyisissä sodissa uutiskuvaajia valvotaan ja uutisointia seurataan ja sensuroidaan. Asevoimat valitsevat journalisteista ne, jotka pääsevät rintamalle. Heitä ei kutsuta enää sotakirjeenvaihtajiksi, vaan tiedottajiksi.

## Lähteet

* 

### Viitteet
Prinssi Patrickin saari

**Prinssi Patrickin saari** () on saari pohjoisessa Kanadassa, Luoteisterritoriossa. Se on Kuningatar Elisabetin saariryhmän läntisin saari. Saaren pinta-ala on noin 15&nbsp;848&nbsp;km², se on 55. suurin saari maailmassa ja 14. suurin Kanadassa. Saari on jään saartama ympäri vuoden, tehden siitä yhden luoksepääsemättömmimmistä paikoista Kanadassa. 

Saaren korkein huippu on nimeämätön huippu saaren eteläosassa, joka kohoaa 279 m merenpinnasta.

Saari sijaitsee Luoteisväylän käyttämän McClurensalmen pohjoispuolella. Yhdysvaltain ja Kanadan yhteistyönä perustettu arktinen sääasema (HAWS, ) rakennettiin saarelle saaden nimen "Mould Bay". Säähavainnointi aloitettiin 14. toukokuuta 1948. Asemalla oli 10–40 hengen vaihtuva miehitys. Vuonna 1997 miehitetty asema korvattiin automatisoidulla sääasemalla, viimeiset laitteet ja henkilökunta miehitetyltä asemalta poistuivat 31. maaliskuuta 1997. Rakennukset ovat edelleen paikalla mutta vuoden 2007 tietojen mukaan ovat kärsineet pahoja vaurioita, eivätkä ole enää korjattavissa. Asema oli ainoa vakituinen ihmisasutus saarella.

Prinssi Patrickin saari löydettiin vuonna 1853 ja nimettiin paljon myöhemmin Kanadan kenraalikuvernöörin (1911–1916), prinssi Arthurin mukaan. Hänen kolmas etunimensä oli Patrick.

## Lähteet
Reformoitu puolue (Alankomaat)

**Reformoitu puolue** (, **SGP**) on hollantilainen puolue, joka edustaa kalvinisteja. Se on perustettu 1918 ja on siten maan vanhin puolue. Reformoitu puolue pyrkii luomaan Raamattuun perustuvan valtion. Se ei ole ikinä osallistunut hallitukseen.

## Historia
Reformoitu puolue (SGP) perustettiin 24. huhtikuuta 1918. Perustajat erosivat Antivallankumouksellisesta puolueesta (ARP), koska eivät hyväksyneet ARP:n tukemaa naisten äänioikeutta ja vastustivat liittoa katolilaisten Algemeene Bondin kanssa. Perustamisaikana johtavana hahmona oli pastori Gerrit Hendrik Kersten.

Puolue osallistui jo vuoden 1918 vaaleihin, mutta sai ensimmäisen paikkansa vasta 1922. SGP:n kannatus on pysynyt tämän jälkeen hyvin tasaisena noin kahdessa prosentissa. Vuonna 1956 se sai parlamentin laajennuksen jälkeen paikan ylähuoneessa, jonka menetti 1960 ja sai takaisin 1971.

Vuonna 1984 SGP liittoutui Reformatorische Politieke Federatien ja Gereformeerd Politiek Verbondin kanssa europarlamenttivaaleihin. Myöhemmin puolue on muodostanut yhteislistan ChristenUnien kanssa ja pitänyt paikkansa. Sen europarlamenttiedustajan oli tarkoitus liittyä 2009 uuteen konservatiivien ja reformistien ryhmään, joka kuitenkin erotti sen jäsenyydestään naisten syrjinnän vuoksi.

Vuonna 2005 haagilainen oikeusistuin tuomitsi puolueen menettämään puoluetukensa, koska se ei sallinut naisia jäsenikseen. Tämän katsottiin olevan YK:n naisten syrjinnän poistamista koskevan yleissopimuksen vastaista. Alankomaiden valtioneuvosto päätti kuitenkin kumota päätöksen. Vuonna 2006 SGP salli naisten jäsenyyden.

## Lähteet

## Aiheesta muualla

* Reformoitu puolue
The Love Album

**The Love Album** on kahden LP-levyn kokoelma ennen julkaisemattomia lauluja Bobby Vintonilta joka julkaistiin 1971.

## Kappaleet
### Puoli 1
# This Guy's in Love With You - (Burt Bacharach, Hal David) - 3:09
# Till - (Carl Sigman, Charles Danvers) - 2:58
# For Once in My Life - (Ron Miller, Orlando Murden) - 3:02
# When I Fall in Love - (Edward Heyman, Victor Young) - 2:17
# No Arms Can Ever Hold You - (Art Crafer, Jimmy Nebb) - 2:25

### Puoli 2
# Please Love Me Forever - (John Malone, Ollie Blanchard) - 2:36
# Love Me With All Your Heart - (Maurice Vaughn, Mario Rigual, Carlos Rigual) - 2:00
# To Think You've Chosen Me - (Bennie Benjamin, George David Weiss) - 2:21
# If I Didn't Care - (Jack Lawrence) - 2:36
# It's All in the Game - (Carl Sigman, Charles G. Dawes) - 2:15
### Puoli 3
# There! I've Said It Again - (Redd Evans, David Mann) - 2:20
# Sunrise, Sunset - (Sheldon Harnick, Jerry Bock) - 2:27
# From Russia With Love - (Lionel Bart) - 2:12
# Too Young - (Sylvia Dee, Sidney Lippman) - 1:42
# Unchained Melody - (Hy Zaret, Alex North) - 2:45

### Puoli 4
# All - (R. Jessel, Marian Grudeff, Nino Oliviero) - 2:28
# The Shadow of Your Smile - (Paul Francis Webster, Johnny Mandel) - 2:45
# The End of the World - (Sylvia Dee, Arthur Kent) - 2:57
# This Is My Song - (Charles Chaplin) - 2:12
# My Heart Belongs to Only You - (Frank Daniels, Dorothy Daniels) - 2:41
Francis Matthews

**Francis Matthews** (2. syyskuuta 1927 York – 14. kesäkuuta 2014) oli brittiläinen näyttelijä. Hän esiintyi muun muassa Hammer-elokuvissa *[[Frankensteinin kosto]]* (1958), *[[Dracula – pimeyden ruhtinas]]* (1966) ja *[[Rasputin – riivattu munkki]]* (1966). Nimiroolissa hän esiintyi 1969–1971 tehdyssä Paul Temple -televisiosarjassa. 1980-luvulla hän näytteli BBC:n minisarjassa *[[Kuka on Brat Farrar?]]* ja 2000-luvulla muun muassa sarjoissa *[[Sydämen asialla]]* (2002–2003) ja *[[Kyläsairaala]]* (2003).

## Lähteet
Alhendín

**Alhendín** on kunta Espanjassa Granadan maakunnassa. Vuoden 2015 väestölaskennan mukaan Alhendínissa asui 8503 asukasta. Alhendin sijaitsee noin 10 kilometriä Granadan kaupungista etelään.

Alhendínista on löydetty esihistorialliselta ajalta asutuksen jälkiä, muun muassa saviastioita. Myös Rooman vallan ajalta on löydetty jäännöksiä, esimerkiksi amforoita ja mitaleita.

## Lähteet

## Aiheesta muualla
Ian Scheckter

**Ian Scheckter** (s. 22. elokuuta 1947 East London, Etelä-Afrikka) on entinen eteläafrikkalainen F1-kuljettaja. Hän on Jody Scheckterin isoveli ja Tomas Scheckterin eno. Hän osallistui 20 F1-osakilpailuun kausilla 1974–1977. Hän oli parhaimmillaan kymmenes Hollannin GP:ssä 1977. Hänen uransa päättyi, kun häntä ei päästetty ajamaan Japanin GP:hen 1977, koska hänet karkotettiin Japanista johtuen maassaan vallitsevasta apartheid-politiikasta.

## Lähteet
Neokesarean kirkolliskokous

**Neokesarean kirkolliskokous** pidettiin vuosina 314–325. Kokouksessa oli läsnä 24 piispaa.
Kirkolliskokous päätti muun muassa että suuressakaan kaupungissa ei saa olla kuin enintään seitsemän diakonia. Päätöstä jouduttiin kuitenkin tulkitsemaan uudestaan 5.–6. kirkolliskokouksessa Konstantinopolissa (691–692), koska diakoneita oli jo 150.

Kokouksen tärkein tehtävä oli viidentoista kirkkokuria käsittelevän säännöksen soveltaminen. Ne hyväksyttiin sen jälkeen ekumeenisiksi Kalkedonin kirkolliskokouksessa 451.

## Lähteet
Thure Georg Sahama

**Thure Georg Sahama** (vuoteen 1936 Sahlstein, 14. lokakuuta 1910 Viipuri – 8. maaliskuuta 1983 Helsinki) oli suomalainen akateemikko ja Helsingin yliopiston geokemian henkilökohtainen ylimääräinen professori 1945–1977. Hänen erikoisalaansa oli mineralogia, geokemia ja vulkanologia.

Jo lukiovuosinaan Helsingin suomalaisessa normaalilyseossa Sahama tutustui Helsingin yliopiston geologian laitoksella kiviin ja mineraaleihin. Ylioppilaaksi hän kirjoitti 1929, valmistui filosofian kandidaatiksi 1934 ja väitteli tohtoriksi 1938 Lapin granuliittien rakenneanalyysistä. Sahaman ensimmäinen yhdessä professori Pentti Eskolan kanssa kirjoitettu tutkimus julkaistiin jo 1930. Vuosina 1931 ja 1935 hän teki opintomatkan Innsbruckiin, jossa opettajana toimi professori Bruno Sander.

Vuonna 1933 Sahama osallistui tanskalaisen geologin Lauge Kochin retkelle Grönlantiin ja julkaisi tulokset 1935. Helsingin yliopiston petrologian ja geokemian dosentiksi Sahama nimitettiin 1938. Hän haki oppia Göttingenistä, Tukholmasta, Uppsalasta ja Oslosta ja rakensi Helsingin yliopiston geokemian laitokselle huipputarkan analyysilaboratorion. Sodan jälkeen Sahama työskenteli Yhdysvalloissa Berkeleyssä ja Washingtonissa.

Sahama innostui 1950-luvulla Itä-Afrikan hautavajoamavyöhykkeen tulivuorista ja laavakivistä. Nyiragongon tulivuoren laavakivet osoittautuivat alkalilaavoiksi ja Sahama teki niistä tunnettuja julkaisemalla 1952–1975 yhteensä 30 kirjoitusta kansainvälisissä sarjoissa. Hän teki myös tutkimusretkiä muualle Afrikkaan, Sri Lankaan ja Oseaniaan. Sahaman tutkimuksille oli tyypillistä, että niihin liittyi aina mittauksia, sillä hän viihtyi hyvin laitteiden parissa.

Oman nimikkomineraalin, sahamaliitin, Sahama sai 1953. Nimeämisen suorittivat yhdysvaltalaiset Howard Tasker Evans, Howard William Jaffe ja Robert Meyrowitz. Uusi ceriumkarbonaatti-mineraali löytyi Mountain Passista Kaliforniasta.

## Lähteet
* 
* Kuka kukin on 1978, Otava 1978, .
Karmiinimedestäjä

**Karmiinimedestäjä** (*Aethopyga siparaja*) on Etelä- ja Kaakkois-Aasiassa elävä medestäjiin kuuluva varpuslintu.

## Koko ja ulkonäkö

Kooltaan karmiinimedestäjä on noin 10&ndash;15&nbsp;cm. Koiraan kurkku, kaula, rinta ja ylä selkä on väriltään kirkkaan karmiininpunaiset. Päälaki ja pitkä pyrstö ovat alalajista riippuen kiiltävän violetti tai vihreä. Vatsa on vihertävän keltainen ja alaperäkeltainen. Naaras on väritykseltään pääosin oliivinvihertävä. Vatsa on keltainen.

## Levinneisyys ja elinympäristö
Karmiinimedestäjää tavataan alueelta, joka ulottuu Intiasta, Kiinaan ja Filippiineille. Lajin elinympäristöä ovat metsät, pensaikot ja puutarhat.

## Lähteet
Giorgio Scarlatti

**Giorgio Scarlatti** (2. lokakuuta 1921 Rooma, Italia – 26. heinäkuuta 1990 Rooma, Italia) oli italialainen F1-kuljettaja. Hän osallistui 15 F1-osakilpailuun kausilla 1956–1961. Hän saavutti yhden MM-pisteen ajamalla viidenneksi Italian GP:ssä 1957. Hän jakoi sijoituksensa Harry Schellin kanssa.
Skinnarvikin lasitehdas

**Skinnarvikin lasitehdas** toimi Dragsfjärdissä 1875–1934 *Skinnarviks Glasbruk Ab*:n omistuksessa. Tehtaan perusti läheisen Skinnarvikin maatilan entinen omistaja Klaes Robert Stenroth.

Tehtaassa valmistettiin aluksi vain pulloja, mutta 1876 aloitettiin lisäksi ikkunalasin valmistus. Ikkunalasia valmistettiin puhaltamalla ensin lasimassasta suuri lieriö, joka sitten aukaistiin ja oikaistiin ikkunaruuduksi erityisessä oikaisu-uunissa. Skinnarvikin valmistamaa ikkunalasia pidettiin hyvälaatuisena, ja sitä vietiin paljon muun muassa Venäjälle. Tehdas sijaitsi merenrannalla ja tehtaalla oli myös oma jahti *Svahn*, jolla lasia kuljetettiin avoveden aikana rannikon satamiin. Vuonna 1885 tehtaalla oli kaksi uunia, työntekijöitä 63 ja tuotannon arvo 268 200 markkaa. 1890-luvulla Skinnarvik oli mukana ikkunalasikartellissa, johon kuuluivat lisäksi Grönvikin lasitehdas ja Nuutajärven lasitehdas.

Lasitehdas paloi 1899, Samaan aikaan myös ikkunalasin viennissä ilmeni ongelmia, ja se oli tappiollista. Uudeksi toimitusjohtajaksi tullut B. S. Wadstein sai viennin taas kannattamaan. Lasiuunien polttoaineena käytetty kallis koksi korvattiin polttoturpeella. Sen valmistamiseksi perustettiin polttoturvetehdas, jonka raaka-aine tuli läheiseltä *Bruksmossenin* suolta.

Vuonna 1919 perustettiin ikkunalasin valmistajien kartelliksi *Suomen Akkunalasikonttori*. Kartelliin liittyneet tehtaat sitoutuivat tiettyihin hintoihin, ja kullakin tehtaalla oli oma myyntikiintiö. Skinnarvikin tehtaan kiintiöksi tuli 8 500 laatikkoa ikkunalasia. Skinnarvikin tehtaan tuotanto oli 1920-luvulla jonkin aikaa keskeytyksissä, ja tehdas kävi muutenkin vajaakapasiteetilla. Vuonna 1928 Skinnarvikissa aloitettiin ultraviolettisäteilyä läpäisevän ns. U-lasin valmistus. Tätä lasia käytettiin muun muassa kanaloissa ja kasvihuoneissa. Skinnarvik oli ainoa U-lasin valmistaja Suomessa.

1920-luvulla alkoi koneellisesti valmistettu belgialainen ikkunalasi syrjäyttää kotimaista suupuhallettua ikkunalasia markkinoilta. Fourcault-menetelmällä valmistettu konelasi oli sekä halvempaa että parempilaatuista. Suomessa ikkunalasin koneellinen valmistus alkoi toukokuussa 1927 uudella Lahden lasitehtaalla, jonne koneet ja uuni oli tilattu Belgiasta. Suupuhallettua ikkunalasia valmistaneet lasitehtaat lopettivat sitten kilpailun paineessa toimintansa yksi toisensa jälkeen. Viimeisenä näistä lopetti Skinnarvikin lasitehdas vuonna 1934.

Entisen lasitehtaan alue on nykyisin Suomen puolustusvoimien hallussa, ja siellä toimii Merivoimien varikko, joka huoltaa ja varastoi merivoimien kalustoa ja materiaalia.

## Kirjallisuutta
* Virpi Nurmi: *Skinnarvikin lasitehdas, puhallettua ikkunalasia*. Turun yliopisto, kansatieteen laitos 1969
*

## Lähteet
* Suomen lasitehtaat 
* Soveliusten teollisuusyrityksiä 
* Lasia ja kristallia Vallooniasta 
* Merivoimat: Kemiön varikko-osasto
Ben Couch

**Manuera Benjamin Riwai Couch** (27. kesäkuuta 1925 – 3. kesäkuuta 1996) oli uusiseelantilainen rugby union -pelaaja ja kansallispuolueen poliitikko. Hän syntyi Rapakissa, Eteläsaarella, mutta muutti perheineen Pohjoissaaren Wairarapaan. Hän liittyi asevoimiin toisen maailmansodan loppuvaiheissa, mutta ei taistellut.

Sodan jälkeen Couch pelasi Uuden-Seelannin rugby union -maajoukkueessa All Blacksissa. Hän oli myös Uuden-Seelannin maorijoukkueessa. Hän opiskeli Christchurch Technical Collegessa. Hän meni naimisiin mormonin kanssa ja päätti lopulta itsekin kääntyä. Hänestä tuli Myöhempien Aikojen Pyhien kirkon aktiivinen jäsen. 1970-luvulla hänet valittiin parlamentin jäseneksi Wairarapasta. Hän eteni nopeasti hallitukseen. Hänestä tuli aluksi maoriasiain ministeri ja *Postmaster-General*. Jätettyään jälkimmäisen tehtävän hän toimi edelleen maoriasiain ministerinä ja lisäksi poliisiministerinä. 

Couch oli parlamentin jäsenenä vuoteen 1984. Hän kuoli Mastertonissa 70-vuotiaana. Hän oli istunut pyörätuolissa aivoverenkiertohäiriön seurauksena, ja diabeteksen takia hänen jalkansa oli amputoitu.

## Lähteet
 

## Aiheesta muualla
* Ben Couch: Cabinet Minister in New Zealand Parliament
Mariedalin lasitehdas

**Mariedalin lasitehdas** toimi Sipoossa lähellä Hakunilan kartanoa vuosina 1779–1824. Tehtaan perusti helsinkiläinen kauppias Johan Sederholm (1722–1805). 

Tehdas valmisti värillistä ja väritöntä talouslasia, pulloja ja ikkunalasia. Tuotteisiin kuului myös läpinäkymätön valkoinen ns. luulasi. Lasitehtaan toiminta päättyi vuonna 1824, kun lähiseudulta ei enää löytynyt riittävästi polttopuuta tehtaan uunien lämmittämiseen.

Lasitehtaan osakas ja tunnettu puhaltajamestari oli saksalaissyntyinen Johan Anders Schmidt, joka oli toiminut puhaltajamestarina myös Åvikin lasitehtaalla Somerolla.

Mariedalin lasitehtaan paikka löydettiin Myyraksen kartanon mailta 1980-luvun alkupuolella. Kesällä 1986 paikalla tehtiin arkeologisia kaivauksia, joiden perusteella tehdas oli lautarakenteinen ja noin 30 metriä pitkä.

## Lähteet
* Suomen lasitehtaat 
* Vantaan elinkeinohistoriaa 
* Eeva Järvenpää: Puotipojasta Helsingin mahtavimmaksi porvariksi, Helsingin Sanomat 13.8.2005 
### Viitteet

## Kirjallisuutta
*
Königstedtin lasitehdas

**Königstedtin lasitehdas** toimi nykyisen Vantaan alueella Königstedtin kartanon mailla 1864–1895. Tehtaan perustivat kartanon omistanut Robert Ullner ja Iloniemen lasitehtaan omistaja, lasimestari Alexander Fahler.

Tehdas valmisti aluksi pulloja, erilaista talouslasia ja valkoista ikkunalasia. Myöhemmin 1870-luvulta alkaen tehdas keskittyi korkealaatuisen värittömän ikkunalasin ns. taffelilasin valmistukseen.

## Lähteet
* Suomen lasitehtaat 
* Vantaan elinkeinohistoriaa 

## Aiheesta muualla
*
Ryan Callahan

**Ryan Callahan** (s. 21. maaliskuuta 1985 Rochester, New York) on yhdysvaltalainen uransa päättänyt jääkiekkoilija. Hän pelaa oikean laitahyökkääjän paikkaa.Callahan toimi vuosina 2011-2014 New York Rangersin kapteenina. 

Callahan aloitti junioriuransa Rochester Junior Americans -seuran riveissä vuonna 1999. Vuodeksi 2006–2007 Callahan pääsi pelaaman New York Rangersin AHL-seura Hartford Wolf Packin riveihin, jossa hän pelasi suurimman osan kautta. Callahan pääsi 1. joulukuuta 2007 pelaamaan ensimmäistä kertaa NHL:ään Rangersin riveihin, mutta hän joutui heti sen jälkeen menemään takaisin AHL:ään. Callahan nousi vielä kuitenkin takaisin NHL:ään.

Callahan sai 17. maaliskuuta 2007 ensimmäiset kaksi maalia Joey MacDonaldin taakse Boston Bruinssia vastaan. AHL:ssä edellisenä vuonna hyvin pelannut Callahan aloitti seuraavan kauden NHL:ssä. Kauden alussa Callahanin polvi revähti, mikä pilasi suunnitelmat. Hänet passitettiin takaisin AHL:ään. Hän pääsi kuitenkin vielä paikkaamaan loukkaantunutta Brendan Shanahania ja Rangers voitti Victoria Cupin vuonna 2008. Kausi  oli Callahanin läpimurtokausi.
Callahan iski tehot 22+18 ja sai kauden päätteeksi Steven McDonald -palkinnon.

2014 Callahan siirtyi pelaajavaihdossa Tampa Bay Lightningiin. Vaihdossa Rangersiin siirtyi Martin St. Louis. Callahan teki 2014 kesäkuussa Lightningin kanssa pitkän, kuusivuotisen sopimuksen.

Heinäkuussa 2019 Callahan kaupattiin Ottawa Senatorsiin. Vaihdossa Lightning sai maalivahti Mike Condonin.

## Tilastot

## Lähteet

*  Viitattu 28.7.2010
*  Viitattu 28.7.2010
*  Viitattu 28.7.2010

### Viitteet

## Aiheesta muualla
* nhl.com – Ryan Callahan
Tuorsniemen lasitehdas

**Tuorsniemen lasitehdas** toimi Porin Tuorsniemellä 1781–1868. Tehtaan perusti Porin pormestari, kauppaneuvos Lars Sacklén (1724–1795). 

Tehdas valmisti korkealaatuista ikkunalasia sekä jonkin verran pulloja ja erilaista vihreää talouslasia.

Tehtaan toiminta alkoi hiljentyä jo Sacklènin kuoleman jälkeen. Tehtaan yhteyteen rakennettiin myös viinapolttimo jonka tuotanto oli suurimmillaan 1840-luvun lopulla. Lasitehtaan toiminta päättyi lopullisesti 1868 kun sen silloinen omistaja teki vararikon.

## Lähteet
* Suomen lasitehtaat 
* SK tulee ulos-blogi 10.7.2007: Nykyisyys on menneisyyttä

## Aiheesta muualla
*
*
Wire

**Wire** voi tarkoittaa muun muassa seuraavia:

* Wire, brittiläinen yhtye
* Wire, yhdysvaltalaisen Third Day -yhtyeen albumi
* The Wire, brittiläinen musiikkilehti
* Langalla (*The Wire*), yhdysvaltalainen televisiosarja
* Nicky Wire, brittiläinen muusikko 
* Verkonrakentaja Wire Oy, eteläsuomalainen sähkö- ja televerkon rakennus- ja kunnostusyhtiö
Point Pleasant

**Point Pleasant** voi tarkoittaa seuraavia:

* Point Pleasant, kaupunki Länsi-Virginiassa, Yhdysvalloissa
* Point Pleasant, kunta New Jerseyssä, Yhdysvalloissa
* Point Pleasant Missourissa, Yhdysvalloissa
* Point Pleasant, kylä Ohiossa, Yhdysvalloissa
* Point Pleasant, kylä Pennsylvaniassa, Yhdysvalloissa
* Point Pleasant Park, puistoalue Halifaxissa, Kanadassa
* *[[Pahan tytär]]* (engl. *Point Pleasant*), yhdysvaltalainen televisiosarja.
Big Bang Theory

**Big Bang Theory** voi tarkoittaa ainakin seuraavia:

* *[[Rillit huurussa]]* (*Big Bang Theory*), yhdysvaltalainen televisiosarja
* *[[Big Bang Theory (Harem Scaremn albumi)|Big Bang Theory]]*, Harem Scarem -yhtyeen albumi vuodelta 1998
* *[[Big Bang Theory (Styxin albumi)|Big Bang Theory]]*, Styx-yhtyeen albumi vuodelta 2005
* alkuräjähdysteorian englanninkielinen termi.

## Katso myös
* Big Bang
Medium

**Medium** tarkoittaa seuraavia asioita:

* väliaine, välittäjä, keino tai väline, jonka monikollinen sana on media
* Näkijä (engl. Medium), yhdysvaltalainen draamasarja
* Medium, rap-artisti Pyhimyksen albumi
* medium, pihvin kypsyysasteena keskikypsä
* medium, joissakin (harvoissa) kielissä esiintyvä verbien pääluokka
* akryyli- ja öljymaalauksessa maalausneste tai -aine.
* Medium, yhdysvaltalainen verkkosivusto
Sami Khedira

**Sami Khedira** (, , s. 4. huhtikuuta 1987 Stuttgart, Baden-Württembergin osavaltio, Länsi-Saksa) on saksalainen pelaajauransa lopettanut jalkapalloilija. Kotimaansa seurojen lisäksi hän edusti viisi kautta espanjalaista Real Madridia ja viisi kautta italialaista Juventusta. Hän oli pelipaikaltaan keskikenttäpelaaja.

## Seurajoukkueura
Khedira liittyi VfB Stuttgartin juniorijoukkueisiin vuonna 1995, jota ennen hän pelasi TV Oeffingenissä. Valmentaja Armin Veh nosti hänet Stuttgartin edustusjoukkueen kokoonpanoon kauden 2006–2007 alkuvaiheissa, ja hän debytoi Bundesliigassa 1. lokakuuta 2006 ottelussa Herthaa vastaan. 29. päivä samaa kuuta hän teki kaksi ensimmäistä maaliaan ottelussa Schalkea vastaan.

Kauden 2006–2007 päätteeksi Khedira joukkueineen saavutti Bundesliigan mestaruuden. Hän teki mestaruuden ratkaisseen maalin kauden viimeisessä ottelussa Energie Cottbusia vastaan. Joukkue ylsi myös Saksan cupin loppuotteluun, jossa Nürnberg vei voiton. Sittemmin Khedira on pelannut Stuttgartin riveissä myös Mestarien liigassa ja UEFA-cupissa. Heinäkuussa 2008 hän ja seura jatkoivat sopimustaan vuoteen 2011 asti.

30. heinäkuuta 2010 Stuttgart vahvisti Khediran siirtymisen espanjalaisseura Real Madridiin. Hänestä maksettiin arvioiden mukaan noin 13–14 miljoonan euron siirtokorvaus.

## Maajoukkueura
Khedira pelasi useita otteluissa Saksan nuoremmissa maajoukkueikäluokissa. Hän toimi Saksan alle 21-vuotiaiden maajoukkueen kapteenina vuoden 2009 EM-kilpailuissa, jotka Saksa voitti.

Saksan A-maajoukkueessa Khedira debytoi 5. syyskuuta 2009 ottelussa Etelä-Afrikkaa vastaan. Hänet valittiin joukkueeseen vuoden 2010 MM-kilpailuihin, jossa hän nousi Michael Ballackin ja Simon Rolfesin loukkaantumisten myötä avauskokoonpanoon ja pelasi kaikissa Saksan seitsemässä ottelussa. Hän teki 3–2-voittomaalin pronssiottelussa Uruguayta vastaan, mikä oli hänen maajoukkueuransa ensimmäinen maali.

Khedira pelasi 77 A-maaottelua, joista viimeisen MM-kilpailuissa 2018, ja teki niissä seitsemän maalia.

## Yksityiselämä
Khediran äiti on kotoisin Saksasta ja isä Tunisiasta. Hänen nuorempi veljensä Rani on myös jalkapalloilija.

## Saavutukset
### Seurajoukkueessa

* Bundesliigan mestaruus: 2007
* Primera Divisiónin mestaruus: 2012
* Serie A:n mestaruus: 2016, 2017, 2018, 2019, 2020
* Mestarien liigan voitto: 2014
* Seurajoukkueiden maailmanmestaruus: 2014

### Maajoukkueessa
* Alle 21-vuotiaiden Euroopan-mestaruus: 2009
* Maailmanmestaruus: 2014
* MM-pronssia: 2010

## Lähteet

## Aiheesta muualla

* Sami Khediran esittely Saksan jalkapalloliiton sivustolla
Friday Night Lights

**Friday Night Lights** voi tarkoittaa seuraavia:

* *[[Friday Night Lights: A Town, a Team, and a Dream]]*, H. G. Bissingerin kirja amerikkalaisesta jalkapallosta texasilaisessa Odessan pikkukaupungissa
* *[[Friday Night Lights (elokuva)|Friday Night Lights]]*, Bissingerin kirjaan perustuva elokuva vuodelta 2004
* *[[Unelmien kentät]]* (engl. *Friday Night Lights*), kirjaan ja elokuvaan perustuva televisiosarja vuosilta 2006–2011
* *[[Friday Night Lights (albumi)|Friday Night Lights]]*, skotlantilaisen Attic Lights -yhtyeen esikoisalbumi vuodelta 2008.
Cracker

**Cracker** on yhdysvaltalainen rockyhtye, joka perustettiin Kaliforniassa vuonna 1990. Yhtyeen johtohahmot ovat laulaja David Lowery ja kitaristi Johnny Hickman. Yhtye tunnetaan parhaiten vuoden 1993 kultaa myynneesstä *Kerosene Hat* albumista, joka sisältää hittibiisit "Low" ja "Euro-Trash Girl."
Yhtye on julkaissut 10 studioalbumia ja useita kokoelmia, sololoprojekteja ja livealbumeja.

Cracker yhdistelee musiikissaan rockia, punkia, post-grungea, psykedeelistä rockia, countrya, bluesia ja folkia.

## Diskografia

### Studioalbumit
* *[[Cracker (albumi)|Cracker]]* (1992)
* *[[Kerosene Hat]]* (1993)
* *[[Bob's Car]]* (1994)
* *[[The Golden Age]]* (1996)
* *[[Gentleman's Blues]]* (1998)
* *[[Forever (Crackerin albumi)|Forever]]* (2002)
* *[[Countrysides]]* (2003)
* *[[Greenland]]* (2006)
* *[[Sunrise in the Land of Milk and Honey]]* (2009)
* *[[Berkeley to Bakersfield]]* (2014)

### Kokoelmat & livealbumit
* *[[Garage D'Or]]* (2000)
* *[[Hello, Cleveland! Live From The Metro]]* (2002)
* *[[O' Cracker Where Art Thou?]]* (2003)
* *Berlin (Live In Berlin December 2006)* (2008)

### Singlet & EP:t
* "Teen Angst (What the World Needs Now)" (1992)
* "Tucson" (1993)
* "Low" (1993)
* "Get Off This" (1994)
* "Euro-Trash Girl" (1994)
* "I Hate My Generation" (1996)
* "Nothing To Believe In" (1996)
* "The Good Life" (1998)
* "The World Is Mine" (1998)
* "Shine" (2002)
* "Merry Christmas, Emily" (2002)
* "Something You Ain't Got" (2006)
* "Gimme One More Chance" (2006)
* "Everybody Gets One For Free" (2006)
* "Turn On Tune In Drop Out With Me" (2009)
* "Waited My Whole Life" (2014)
* "Almond Grove" (2014)

## Aikajana
Raimo Elo

**Raimo Johannes ”Raikka” Elo** (10. huhtikuuta 1939 Helsinki – 21. huhtikuuta 2018 Heinola) oli suomalainen jalkapalloilija ja käsipalloilija.

## Ura
Jalkapallossa välihyökkääjänä ja tukimiehenä pelanneen Elon ura alkoi 1960 1. divisioonan Helsingin Ponnistuksessa. Hän siirtyi mestaruussarjassa pelanneeseen Helsingin Palloseuraan 1963. HPS pelasi putosi 1. divisioonaan kauden 1964 päätteeksi, mutta Elo jatkoi seurassa vuoteen 1970 asti. Elo siirtyi mestaruussarjassa olleen HIFK:n riveihin 1971 ja pelasi seurassa kuusi kautta vaikka HIFK putosi noiden vuosien aikana 2. divisioonaan. Hän lopetti uransa 3. divisioonan Porvoon Akilleksessa 1976. Elon uran paras saavutus oli SM-hopea HIFK:ssa 1971. Kaikkiaan Elo pelasi neljän kauden aikana 84 pääsarjatason ottelua, joissa hän teki 11 maalia.

Maajoukkueessa Elo pelasi vuosina 1963–1971 kolme maaottelua.

Käsipalloa Elo pelasi Haukoissa ja HPS:ssä. Hän voitti käsipallon mestaruussarjan maalikuninkuuden vuonna 1965. Käsipallon maaotteluita Elo pelasi 18.

## Lähteet

## Aiheesta muualla
* Ikuinen muisto: FC POHU kunniajäsen Raimo Elo on poissa Pohjois-Haagan Urheilijat ry
Wild at Heart

**Wild at Heart** voi tarkoittaa seuraavia asioita:

* *[[Viidakkoperhe]]* (*Wild at Heart*), televisiosarja
* *[[Villi sydän]]* (*Wild at Heart*), yhdysvaltalainen elokuva vuodelta 1990
* *[[Wild at Heart (romaani)|Wild at Heart]]*, Barry Giffordin romaani vuodelta 1990
* *[[Wild at Heart (kirja)|Wild at Heart]]*, John Eldredgen kirja vuodelta 2001
* ”Wild at Heart”, Glorianan kappale
* ”Wild at Heart”, *Buffy, vampyyrintappaja* -televisiosarjan jakso.
Office

**Office** voi tarkoittaa seuraavia:

**[[Konttori (brittiläinen televisiosarja)|Konttori]]* (engl. *The Office*), brittiläinen tv-sarja
*Microsoft Office, toimisto-ohjelmapaketti
The Grand Partition and the Abrogation of Idolatry

__NOTOC__
**The Grand Partition and the Abrogation of Idolatry** on yhdysvaltalaisen grindcore-yhtye Success Will Write Apocalypse Across the Skyn ensimmäinen täyspitkä albumi. Se julkaistiin Yhdysvalloissa 4. huhtikuuta 2009 ja muualla 5. toukokuuta 2009 Nuclear Blast -levy-yhtiön kautta.

Albumin rummut soitti Mike Heller Malignacy-yhtyeestä.

## Kappaleet
#
#
#
#
#
#
#
#
#
#
#
#
#

## Kokoonpano
* John Collett – laulu
* Ian Sturgill – kitara, laulu
* Aaron Haines – kitara
* Matt Simpson – bassokitara
* Mike Heller – rummut
* Jen Muse – samplet

## Arvostelut
* Allmusic: 

## Lähteet

## Aiheesta muualla
* 
*
Sergel (yritys)

**Sergel ** on ruotsalainen perintätoimisto. Yritys on kuulunut TeliaSonera-konserniin. Telia myi Sergelin vuonna 2016. Sergelillä on toimistot Ruotsin lisäksi Norjassa, Suomessa, Liettuassa ja Latviassa.

Suomessa Sergel Oy aloitti toimintansa vuonna 2006. 

## Historia
Vuonna 1988 Ruotsin valtion telelaitoksen (Televerket) ydintoiminta muokattiin uudelleen, muun muassa perustamalla perintäosastosta itsenäinen yritys. Muutto toimistotaloon keskelle Tukholmaa Sergelin torin varrelle ratkaisi yrityksen nimikysymyksen. Yhtiön nimeksi tuli Sergel Inkasso AB.

Vuonna 1996 Sergel laajensi toimintaansa tarjoamalla myös luottokelpoisuuden ja maksukykyisyyden arviointipalveluja. Samalla yrityksen nimeksi tuli Sergel Kredittjänster AB. Pari vuotta myöhemmin palveluihin liitettiin maksupalvelut, reskontrapalvelut, lakipalvelut ja Aktiv-perintäpalvelut. Vuonna 2000 Sergel alkoi tarjota laskutuspalvelukokonaisuutta, johon kuuluivat koonti-, hinnoittelu-, laskutus- ja CRM-palvelut. 

## Lähteet

## Aiheesta muualla
* Yrityksen kansainväliset sivut
* Yrityksen omat sivut Suomessa
Krzysztof Oliwa

**Krzysztof Artur Oliwa** (syntyjään **Krzysztof Grabowski**, s. 12. huhtikuuta 1973 Tychy, Puola) on puolalainen entinen jääkiekkoilija. Hän oli isokokoinen laitahyökkääjä. Oliwa pelasi NHL:ssä tappelijana yhteensä 410 ottelua tehopistein 17+28=45 ja sai lukuisten tappeluiden vuoksi peräti 1447 rangaistusminuuttia.

Oliwa on myös ainoa puolalaissyntyinen pelaaja, joka on voittanut Stanley Cupin.
## Seuraura
Kauden 1991–1992 Oliwa pelasi kotimaassaan Puolassa, jossa edusti GKS Tychya. Vuonna 1993 New Jersey Devils varasi hänet kolmannella kierroksella. Oliwa pelasi vuodet 1993–1995 AHL:n, ECHL:n ja IHL:n välillä. Ensimmäisen NHL-ottelunsa hän pelasi kaudella 1996–1997 Devilsin paidassa, mutta ensimmäisen kokonaisen NHL-kautensa hän pelasi kaudella 1997–1998. Vuonna 2000 Oliwa voitti Stanley Cupin.

Oliwa aloitti kautensa 2000–2001 Columbus Blue Jacketsissa, mutta siirtyi loppukaudeksi Pittsburgh Penguinsiin, jossa pelasi vuoteen 2002 asti. Kauden 2002–2003 hän aloitti New York Rangersissa, mutta pelasi loppukauden Boston Bruinsissa. Kauden 2003–2004 Oliwa pelasi Calgary Flamesissa.

 Oliwa pelasi yhden pudotuspeliottelun Podhale Nowy Targissa, Puolan liigassa. Kaudella 2005–2006 Oliwa pelasi kolme peliä New Jersey Devilsissä, mutta hänet siirrettiin waivers-listalle ja hän lopetti uransa keväällä 2006.

## Maajoukkueura
Oliwa edusti Puolaa MM-kisoissa 2002. Kuudessa pelaamassaan MM-ottelussa Oliwa teki yhden maalin ja antoi kaksi maaliin johtanutta syöttöä. Näiden lisäksi hän istui jäähyllä 22 minuuttia.  Oliwa pelasi Puolan maajoukkueessa myös 2005 Olympiakarsintaturnauksessa. Kuuden ottelun saldoksi jäi 1+1 ja 34 jäähyminuuttia. 

Vuonna 1991 hän pelasi alle 18-vuotiaiden EM-kisoissa ja 1992 alle 20-vuotiaiden B-sarjan MM-kisoissa.

## Valmennusura
Pelaajauransa jälkeen Oliwa toimi neljän kauden ajan Yhdysvalloissa USPHL-junioriliigassa pelaavan Kalkaska Rhinos -joukkueen päävalmentajana ja General Managerina. Joukkue lopetti toimintansa kesken kauden 2017-2018.

## Tilastot

## Lähteet
* 
* 

### Viitteet